A4-0052/98

Ehdotus neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta (KOM(97)0378 - C4-0450/97 - 97/0201(CNS))

Ehdotus hyväksyttiin seuraavin tarkistuksin:

(Tarkistus 1)

1 ARTIKLAN -1 KOHTA (uusi)

Otsikko (asetus (ETY) N:o 1408/71)

>Alkuperäinen teksti>

>EP:n äänestyksessä hyväksytty teksti>

-1) Muutetaan asetuksen (ETY) N:o 1408/71 otsikko seuraavasti:

«Asetus (ETY) N:o 1408/71 sosiaaliturvajärjestelmien soveltamisesta yhteisön alueella liikkuviin henkilöihin»

(Tarkistus 2)

1 ARTIKLAN -1 a KOHTA (uusi)

2 artikla (asetus (ETY) N:o 1408/71)

>Alkuperäinen teksti>

>EP:n äänestyksessä hyväksytty teksti>

-1a) Muutetaan 2 artikla seuraavasti:

"2 artikla

1. Tätä asetusta sovelletaan työntekijöihin, itsenäisiin ammatinharjoittajiin ja opiskelijoihin, jotka ovat tai ovat olleet yhden tai useamman jäsenvaltion lainsäädännön alaisia ja jotka ovat jäsenvaltion kansalaisia tai jäsenvaltion alueella asuvia valtiottomia henkilöitä tai pakolaisia, sekä heidän perheenjäseniinsä ja jälkeenjääneisiinsä.

>Alkuperäinen teksti>

>EP:n äänestyksessä hyväksytty teksti>

2. Lisäksi tätä asetusta sovelletaan työntekijöiden, itsenäisten ammatinharjoittajien ja opiskelijoiden jälkeenjääneisiin, jotka ovat olleet yhden tai useamman jäsenvaltion lainsäädännön alaisia, riippumatta kyseisten henkilöiden kansalaisuudesta, jos heidän jälkeenjääneensä ovat jäsenvaltion kansalaisia taikka valtiottomia henkilöitä tai pakolaisia, jotka asuvat jäsenvaltion alueella.

>Alkuperäinen teksti>

>EP:n äänestyksessä hyväksytty teksti>

3. Tätä asetusta sovelletaan myös henkilöihin, joita ei mainita tämän artiklan 1 ja 2 kohdassa, sillä edellytyksellä, että nämä henkilöt ovat tai ovat olleet yhden tai useamman jäsenvaltion lainsäädännön alaisia ja että he ovat jäsenvaltion kansalaisia taikka valtiottomia henkilöitä tai pakolaisia, jotka asuvat jäsenvaltion alueella.»

(Tarkistus 3)

1 ARTIKLAN -1 b KOHTA (uusi)

20 artikla (asetus (ETY) N:o 1408/71)

>Alkuperäinen teksti>

>EP:n äänestyksessä hyväksytty teksti>

-1b) Korvataan 20 artikla seuraavasti:

"20 artikla

Rajatyöntekijä voi myös saada etuuksia toimivaltaisen valtion alueella. Tällaiset etuudet antaa toimivaltainen laitos tämän valtion lainsäädännön mukaisesti, niin kuin työntekijä asuisi tässä valtiossa. Hänen perheenjäsenensä ja jälkeenjääneensä voivat saada etuuksia samoin edellytyksin.

>Alkuperäinen teksti>

>EP:n äänestyksessä hyväksytty teksti>

Jos asuinjäsenvaltiossa sosiaaliturvan edellytyksenä on aiempi ammatillinen toiminta, työttömänä oleva rajatyöntekijä on oikeutettu sairasvakuutukseen työttömyyden ajan ja siitä alkaen, kun hän saavuttaa eläkkeeseen oikeuttavan iän, työskentelyvaltiossa ammatillisen toiminnan perusteella.»

(Tarkistus 4)

1 ARTIKLAN 2 a KOHTA (uusi)

31 a artikla (uusi) (asetus (ETY) N:o 1408/71)

>Alkuperäinen teksti>

>EP:n äänestyksessä hyväksytty teksti>

2a) Lisätään 31 artiklan jälkeen 31 a artikla seuraavasti:

"31 a artikla

Entisellä rajatyöntekijällä, jolla on oikeus eläkkeeseen tai korvaukseen sen jäsenvaltion lainsäädännön perusteella, jonka alueella hän on työskennellyt rajatyöntekijänä, sekä hänen perheenjäsenillään ja jälkeenjääneillään on myös oikeus kyseisen jäsenvaltion laitoksen etuuksiin kyseisen laitoksen kustannuksella, niin kuin tämä entinen työntekijä asuisi kyseisessä valtiossa.»

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi (EY) sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä annetun asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun asetuksen (ETY) N:o 574/72 muuttamisesta (KOM(97)0378 - C4-0450/97 - 97/0201(CNS))(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle KOM(97)0378 - 97/0201(CNS) ((EYVL C 290, 24.9.1997, s. 28.)),

- neuvoston kuultua sitä EY:n perustamissopimuksen 235 artiklan mukaisesti (C4-0450/97),

- ottaa huomioon työjärjestyksensä 58 artiklan,

- ottaa huomioon työllisyys- ja sosiaaliasiain valiokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0052/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.